กรมชลประทาน นำทุกวิธีสู้ความเค็ม ระบายน้ำจากเขื่อนลงเจ้าพระยาเพิ่ม เจือจางความเค็ม
นายทองเปลว กองจันทร์ ปลัดกระทรวงเกษตรและสหกรณ์ กล่าวถึงการแก้ปัญหาความเค็มแม่น้ำเจ้าพระยา ซึ่งเกิดจากอิทธิพลของน้ำทะเลหนุนสูง ประกอบกับปริมาณฝนในฤดูฝนที่ผ่านมามีน้อย ว่าได้ร่วมมือกับการประปานครหลวง ปรับแผนการระบายน้ำหลังจากค่าความเค็มในแม่น้ำเจ้าพระยาสูงขึ้น ซึ่งร่วมมือกันมาต่อเนื่อง โดยกรมชลประทานได้ปรับแผนการระบายน้ำจากเขื่อนเจ้าพระยาและเขื่อนพระรามหก เพื่อควบคุมค่าความเค็มในแม่น้ำให้สอดคล้องกับระดับการขึ้นลงของน้ำทะเล ส่วนพื้นที่ด้านท้ายน้ำจะควบคุมการเปิดปิดประตูระบายน้ำคลองลัดโพธิ์ จังหวัดสมุทรปราการ สอดคล้องไปตามจังหวะการขึ้นลงของน้ำทะเลอย่างเคร่งครัด เพื่อให้ขณะที่นายสัญญา แสงพุ่มพงษ์ ผู้ตรวจราชการกระทรวงเกษตรและสหกรณ์ รักษาราชการแทนอธิบดีกรมชลประทาน ระบุว่า กรมชลประทานจำเป็นต้องขอความร่วมมือระดับพื้นที่ด้วย โดยเฉพาะการงดสูบน้ำเข้าพื้นที่ในช่วงที่มีการลำเลียงน้ำลงมาตอนล่าง ตลอดจนร่วมมือกันประหยัดน้ำต่อเนื่องนอกจากนี้ สำนักการระบายน้ำ กรุงเทพมหานครและการประปานครหลวง จะปรับเพิ่มจำนวนชั่วโมงในปฏิบัติการกระแทกน้ำ (Water Hammer Operation) กระแทกลิ่มความเค็มในแม่น้ำเจ้าพระยา อย่างเหมาะสม โดยไม่ให้กระทบความต้องการน้ำของประชาชน